CELEX: 31989R0358
Language: lv
Date: 1989-02-13 00:00:00
Title: Komisijas Regula (EEK) Nr. 358/89 (1989. gada 13. februāris), ar ko atkārtoti ievieš atvieglotu muitas nodokli attiecībā uz Marokas izcelsmes lielziedu rožu importu

Svarīgs juridisks paziņojums

|

31989R0358

Oficiālais Vēstnesis L 042 , 14/02/1989 Lpp. 0019 - 0020

		Komisijas Regula (EEK) Nr. 358/89(1989. gada 13. februāris),ar ko atkārtoti ievieš atvieglotu muitas nodokli attiecībā uz Marokas izcelsmes lielziedu rožu importuEIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1987. gada 21. decembra Regulu (EEK) Nr. 4088/87, kurā paredzēti nosacījumi atvieglotu muitas nodokļu piemērošanai attiecībā uz Kipras, Izraēlas, Jordānijas un Marokas izcelsmes dažu veidu ziedu importu [1], kas grozīta ar Regulu (EEK) Nr. 3551/88 [2], un jo īpaši tās 5. panta 2. punkta b) apakšpunktu,tā kā Regulā (EEK) Nr. 4088/87 paredzēti nosacījumi atvieglotu muitas nodokļu piemērošanai attiecībā uz lielziedu rozēm, sīkziedu rozēm, vienzieda neļķēm un daudzziedu neļķēm, nepārsniedzot tarifu kvotas, kas katru gadu piešķirtas attiecībā uz svaigi grieztu ziedu importu Kopienā;tā kā ar Padomes Regulām (EEK) Nr. 3005/88 [3], (EEK) Nr. 3175/88 [4], (EEK) Nr. 3552/88 [5] un (EEK) Nr. 4078/88 [6] piešķirtas Kopienas tarifu kvotas attiecībā uz grieztiem svaigiem ziediem un ziedpumpuriem, kuru izcelsme attiecīgi ir Kiprā, Jordānijā, Marokā un Izraēlā, un paredzēta šo kvotu pārvaldība;tā kā Regulas (EEK) Nr. 4088/87 2. panta 3. punktā paredzēts, ka minētās izcelsmes minētajiem produktiem atkārtoti ievieš atvieglotus muitas nodokļus, ja importēto produktu cenas (neatņemot pilnas likmes muitas nodokli) vismaz 70 % no daudzumiem, par kuriem cenas ir pieejamas Kopienas reprezentatīvajos importa tirgos, nav mazākas par 85 % no Kopienas ražotāju cenas laika posmā, ko aprēķina no dienas, kad faktiski tika atcelts faktiskais atvieglotais muitas nodoklis,- divas secīgas tirgus dienas pēc atcelšanas saskaņā ar minētās regulas 2. panta 2. punkta a) apakšpunktu,- trīs secīgas tirgus dienas pēc atcelšanas saskaņā ar minētās regulas 2. panta 2. punkta b) apakšpunktu;tā kā, lai piemērotu režīmu importēšanai no minētajām valstīm, Komisijas Regulā (EEK) Nr. 3557/88 [7] neļķēm un rozēm noteiktas Kopienas ražotāju cenas;tā kā Komisijas Regulā (EEK) Nr. 700/88 [8], kas grozīta ar Regulu (EEK) Nr. 3556/88 [9], izklāstīti sīki izstrādāti noteikumi šā režīma piemērošanai;tā kā, lai importa režīms varētu normāli darboties, importēšanas cenas būtu jāaprēķina, izmantojot- attiecībā uz valūtām, kuru savstarpējo kursu maksimālās svārstības tūlītējos darījumos jebkurā attiecīgajā brīdī tiek uzturētas 2,25 % robežās: maiņas kursu, kas balstīts uz centrālo kursu, kuru reizina ar korekcijas koeficientu, kas noteikts 3. panta 1. punkta pēdējā daļā Padomes Regulā (EEK) Nr. 1676/85 [10], kurā jaunākie grozījumi izdarīti ar Regulu (EEK) Nr. 1636/87 [11],- attiecībā uz pārējām valūtām: konversijas likmi, kas balstās uz vidējo aritmētisko no valūtas tirgus cenas attiecīgajā brīdī, kas reģistrēta par noteiktu laika posmu, pret Kopienas valūtām, kas norādītas iepriekšējā ievilkumā, un iepriekšminētā koeficienta vidējo aritmētisko;tā kā ar Regulu (EEK) Nr. 3552/88 noteikto atviegloto muitas nodokli Marokas izcelsmes lielziedu rozēm atcēla ar Komisijas Regulu (EEK) Nr. 53/89 [12];tā kā, pamatojoties uz cenām, kas reģistrētas, kā precizēts Regulā (EEK) Nr. 4088/87 un Regulā (EEK) Nr. 700/88, jāsecina, ka Regulas (EEK) Nr. 4088/87 2. panta 3. punkta pirmajā ievilkumā noteiktā prasība par atvieglota muitas nodokļa atkārtotu ieviešanu attiecībā uz Marokas izcelsmes lielziedu rozēm ir ievērota; tā kā atvieglots muitas nodoklis būtu jāievieš atkārtoti,IR PIEŅĒMUSI ŠO REGULU.1. pantsNo 1989. gada 14. februāra atkārtoti ievieš ar Regulu (EEK) Nr. 3552/88 noteikto atviegloto muitas nodokli Marokas izcelsmes lielziedu rožu (KN kods ex06031051) importam.2. pantsŠī regula stājas spēkā 1989. gada 14. februārī.Šī regula uzliek saistības kopumā un ir tieši piemērojama visās dalībvalstīs.Briselē, 1989. gada 13. februārīKomisijas vārdā —Komisijas loceklisRay Mac Sharry[1] OV L 382, 31.12.1987., 22. lpp.[2] OV L 311, 17.11.1988., 1. lpp.[3] OV L 271, 1.10.1988., 7. lpp.[4] OV L 283, 18.10.1988., 1. lpp.[5] OV L 311, 17.11.1988., 2. lpp.[6] OV L 359, 28.12.1988., 8. lpp.[7] OV L 311, 17.11.1988., 9. lpp.[8] OV L 72, 18.3.1988., 16. lpp.[9] OV L 311, 17.11.1988., 8. lpp.[10] OV L 164, 24.6.1985., 1. lpp.[11] OV L 153, 13.6.1987., 1. lpp.[12] OV L 9, 12.1.1989., 19. lpp.--------------------------------------------------